དེ་སྔོན་ཞིག་ལ་སོག་པོ་རུ་ཕྱིན་པའི་སྐབས་སུ་སོག་པོའི་མཁན་པོ་ཞིག་གིས་བུ་མོ་ཞིག་ཁྲིད་ཡོང་ནས་འདི་ངའི་བུ་མོ་ཡིན་ཟེར།ཧོབ་སྟེ་བལྟས་དུས་མི་བདེ་བ་ཞིག་བྱུང༌།མཁན་པོས་ངའི་བུ་མོ་རེད་ལབ་དུས་མ་བདེ་བ་ཞིག་འདུགདེར་བརྟེན་སོག་ཡུལ་ལ་གྲྭ་པ་ཨ་ཅེ་ཡོད་པ་དེ་རེད་མེད་པ་དེ་རེད་ཅེས་ལབ་དགོས་ཀྱི་འདུགདེ་ཞབས་འདྲེན་རེད།ད་ང་ཚོ་བོད་པའི་དཀྱིལ་ལ་གྲྭ་ཆས་གྱོན་སྡོད་མཁན་ཨ་ཅེ་ཡོད་པ་དེ་རེད་མེད་པ་དེ་རེད་ཅེས་ལབ་དགོས་པ་ཆགས་ཀྱི་འདུགཁྱོན་ནས་ཡག་པོ་མ་རེད།རྩ་བ་ནས་ཡག་པོ་མ་རེད།མཁན་སློབ་ཆོས་གསུམ་གདན་འཛོམས་པའི་སྐབས་ལ་ཚིག་གི་བདག་པོས་ཚིག་སུ་བཅད་ནས།གོས་དཀར་ལྕང་ལོའི་སྡེ་དང༌།རབ་བྱུང་ངུར་སྨིག་གི་སྡེ་ཞེས་སྡེ་གཉིས་བཙུགས་འདུགདེ་འདྲ་བྱས་ན་གཙང་མ་རེད།ཨ་ཅེ་ཡོད་མཁན་ཚོ་གོས་དཀར་ལྕང་ལོའི་སྡེའི་ནང་ལ་ཕྱིན།ཨ་ཅེ་མེད་མཁན་སྡོམ་གཙང་བ་ཡིན་ན་རབ་བྱུང་ངུར་སྨིག་གི་སྡེ་བྱས་ནས་གྲྭ་ཆས་གོན།གཞན་མ་གཏོགས་སྐྱ་མིན་སེར་མིན་དེ་ཡག་པོ་ཁྱོན་ནས་མི་འདུགའབར་མའི་དགེ་སློང་དེས་བོད་ཀྱི་ནང་ཆོས་ལ་ལྟ་སྟངས་དེ་འདྲ་འཛིན་པ་ཁག་མི་འདུག་བསམ་བྱུང༌།བོད་ཀྱི་ནང་ཆོས་ནང་འདུལ་བའི་ཉམས་ལེན་ག་འདྲ་ཞིག་བྱེད་ཀྱི་ཡོད་མེད།གཞི་ཐམས་ཅད་ཡོད་པར་སྨྲ་བའི་སྡེ་པའི་ལུགས་གྱི་འདུལ་བའི་ཉམས་ལེན་ག་འདྲ་ཞིག་བྱེད་ཀྱི་ཡོད་མེད།གཞི་གསུམ་གྱི་ཆོ་ག་ག་འདྲ་བྱེད་ཀྱི་ཡོད་མེད་མངོན་གསལ་དོད་པོས་ཤེས་པ་གང་ཡང་ཡོད་མ་རེད།ཉམས་ཞིབ་བྱས་ན་མ་གཏོགས་ཤེས་ཁག་པོ་རེད།